Diari Oficial de la Generalitat Valenciana


Sumari del DOGV 9594, del 12-05-2023 (2023/4920)

ACORD de 14 d'abril de 2023, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Julián Enrique Miralles Gil.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9594

Data del DOGV
:   12-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4920


Data del document
:   14-04-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 d'abril de 2023, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Julián Enrique Miralles Gil. [2023/4920]  
Núm. d'expedient: ABI 191/2021.  
Causant: Julián Enrique Miralles Gil.  
DNI: \*\*\*\*303\*\*.  
Lloc i data de la defunció: València, 3 d'abril de 2012.  
Últim domicili: València.  
  
Antecedents de fet  
El Jutjat de Primera Instància núm. 16 de València, en el judici verbal 71/2017, va sol·licitar informació a aquesta direcció general sobre inici de l'expedient d'herència intestada de Julián Enrique Miralles Gil, sense aportar informació ni documentació sobre aquest tema.  
El Jutjat de Primera Instància núm. 22 de València, en el procediment d'una peça separada per a designar representant de l'herència jacent 1260/2020, trasllada el certificat de defunció del causant, amb data de defunció 3 d'abril de 2012, el certificat d'últimes voluntats, en el qual consta que no va atorgar testament i les renúncies a l'herència d'aquell per part dels seus fills.  
En el mateix jutjat se segueix el procediment d'execució de títols judicials 419/2022.  
Posteriorment, el Jutjat de Primera Instància núm. 16 de València, en el judici verbal número 71/2017, trasllada les renúncies dels fills del causant, que ja estava en poder d'aquesta direcció general i compareixença d'una de les filles en la qual fa esment a l'existència de germans del seu pare, dels quals no s'aporten renúncies ni informació que permeta localitzar-los.  
En el mateix jutjat se segueix el procediment d'execució de títols judicials número 1831/2022.  
El Jutjat de Primera Instància núm. 14 de València, en el procediment monitori 239/2023, trasllada documentació que ja estava en poder d'aquesta direcció general, així com les renúncies a l'herència per part dels germans, també facilitades per la comunitat de propietaris d'un dels immobles del qual era titular el causant.  
De les actuacions dutes a terme per aquesta direcció general, es constata que el causant va estar empadronat a l'Ajuntament de València.  
  
Com que no es coneixen, en principi, més persones amb dret a heretar, escau iniciar el procediment administratiu dirigit a efectuar la declaració de la Generalitat com a hereua abintestat.  
  
Fonaments de dret  
En compliment del que s'estableix en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i d'acord amb el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer. Incoar el procediment de declaració de la Generalitat com a hereua abintestat de Julián Enrique Miralles Gil, d'acord amb el que s'estableix en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon. Realitzar els actes i les comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
Amb aquesta finalitat, si aquesta documentació no ha sigut remesa per l'òrgan judicial o la persona titular de la notaria, se sol·licitarà a les autoritats i al personal funcionari públic, registres i la resta d'arxius públics, la informació sobre la persona causant i els béns i drets de la seua titularitat que calguen per a la millor instrucció de l'expedient.  
  
  
Tercer. Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiguen la major part dels seus béns.  
  
Quart. Obrir el termini per a presentar al·legacions o qualsevol informació en relació amb els béns de la persona causant, o l'existència eventual de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 14 d'abril de 2023.- El director general del Sector Públic i Patrimoni: Antoni Such Botella.